*****

ΚΑΝΟΝΙΣΜΟΣ (ΕΟΚ) αριθ. 53/88 ΤΗΣ ΕΠΙΤΡΟΠΗΣ

της 5ης Ιανουαρίου 1988

για τον καθορισμό ορισμένων ειδικών λεπτομερειών εφαρμογής του συμπληρωματικού μηχανισμού στις συναλλαγές για τα προϊόντα του αμπελοοινικού τομέα και για την κατάργηση του κανονισμού (ΕΟΚ) αριθ. 647/86

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 83 παράγραφος 1,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 2297/86 (2), και ιδίως το άρθρο 7 παράγραφος 1,

Εκτιμώντας:

ότι ο κανονισμός (ΕΟΚ) αριθ. 574/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2159/87 (4), καθόρισε τις γενικές λεπτομέρειες εφαρμογής του συμπληρωματικού μηχανισμού αυτού στον αμπελοοινικό τομέα·

ότι, στην αρχή κάθε περιόδου εμπορίας, καταρτίζεται ένα ισοζύγιο συναρτήσει των προβλέψεων παραγωγής και κατανάλωσης των εν λόγω προϊόντων στην Ισπανία και στην Κοινότητα, στη σύνθεσή της στις 31 Δεκεμβρίου 1985·

ότι με τον κανονισμό (ΕΟΚ) αριθ. 52/88 της Επιτροπής (5), αποσύρθηκαν ορισμένα προϊόντα του αμπελοοινικού τομέα από τον κατάλογο των προϊόντων που υπάγονται στο συμπληρωματικό μηχανισμό στις συναλλαγές·

ότι η εφαρμογή των κανόνων και των λεπτομερειών που αναφέρονται παραπάνω, και ιδίως του ισοζυγίου, οδηγεί στον καθορισμό των ενδεικτικών ανωτάτων ορίων που περιλαμβάνονται στον παρόντα κανονισμό και στην κατάργηση του κανονισμού (ΕΟΚ) αριθ. 647/86 της Επιτροπής της 28ης Φεβρουαρίου 1986 για τον καθορισμό ορισμένων ειδικών λεπτομερειών εφαρμογής του συμπληρωματικού μηχανισμού στις συναλλαγές για τα προϊόντα του αμπελοοινικού τομέα (6)·

ότι η Κοινότητα θέσπισε, με ισχύ από την 1η Ιανουαρίου 1988, συνδυασμένη ονοματολογία που ανταποκρίνεται στις απαιτήσεις τόσο του κοινού δασμολογίου όσο και των στατιστικών του εξωτερικού εμπορίου της Κοινότητας· ότι τα εμπορεύματα αυτά πρέπει να εντοπιστούν, με αναφορά στη συνδυασμένη ονοματολογία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ενδεικτικά ανώτατα όρια εισαγωγής των προϊόντων του αμπελοοινικού τομέα που αναφέρονται στο άρθρο 83 παράγραφος 1 της πράξης προσχώρησης καθορίζονται ως εξής:

α) Ενδεικτικά ανώτατα όρια εισαγωγών στην αγορά της Κοινότητας, στη σύνθεσή της στις 31 Δεκεμβρίου 1985:

(σε εκατόλιτρα)

1.2.3 // // // // Κωδικός ΣΟ // Περιγραφή εμπορευμάτων

// Ενδεικτικό ανώτατο

όριο περίοδος

1987/88 // // // // 2009 60

2204 30 // Χυμός σταφυλιών (συμπεριλαμβανομένου και του μούστου σταφυλιών)

Άλλοι μούστοι σταφυλιών // 200 500 // // // // ex 2204 // Κρασιά από νωπά σταφύλια, συμπεριλαμβανομένων και των κρασιών στα οποία έχει προστεθεί αλκοόλη εκτός από // // // - Τα προϊόντα που ανήκουν στη δασμολογική διάκριση 2204 30 // 500 000 // // - Τα κρασιά που φέρουν την ένδειξη v.q.p.r.d. (στα οποία συμπεριλαμβάνονται τα αφρώδη κρασιά ποιότητας και τα κρασιά λικέρ ποιότητας που παράγονται αντίστοιχα στις καθορισμένες περιοχές // // // //

β) Ενδεικτικά ανώτατα όρια εισαγωγών στην αγορά Ισπανίας:

(σε εκατόλιτρα)

1.2.3 // // // // Κωδικός ΣΟ // Περιγραφή εμπορευμάτων

// Ενδεικτικό ανώτατο

όριο περίοδος

1987/88 // // // // 2009 60

2204 30 // Χυμός σταφυλιών (συμπεριλαμβανομένου και του μούστου σταφυλιών)

Άλλοι μούστοι σταφυλιών // 50 // // // // ex 2204 // Κρασιά από νωπά σταφύλια, συμπεριλαμβανομένων και των κρασιών στα οποία έχει προστεθεί αλκοόλη εκτός από // // // - Τα προϊόντα που ανήκουν στη δασμολογική διάκριση 2204 30 // 27 000 // // - Τα κρασιά που φέρουν την ένδειξη v.q.p.r.d. (στα οποία συμπεριλαμβάνονται τα αφρώδη κρασιά ποιότητας και τα κρασιά λικέρ ποιότητας που παράγονται αντίστοιχα στις καθορισμένες περιοχές // // // //

Άρθρο 2

1. Όταν η διάκριση της συνδυασμένης ονοματολογίας περιλαμβάνει ειδικό προσδιορισμό που αφορά τον αλκοολικό τίτλο του προϊόντος, για την εφαρμογή του πιστοποιητικού ΣΜΣ γίνεται δεκτή ανοχή 0,4 % κατ' όγκο σε σχέση με αυτό τον προσδιορισμό.

Για την εφαρμογή του προηγούμενου εδαφίου, το πιστοποιητικό ΣΜΣ περιλαμβάνει στο χώρο 20 μία από τις παρακάτω ενδείξεις:

- Tolerancia del 0,4 % vol,

- Tolerance 0,4 % vol,

- Toleranz 0,4 % vol,

- Ανοχή 0,4 % κατ' όγκο,

- Tolerance of 0,4 % vol,

- Tolerance de 0,4 % vol,

- Tolleranza de 0,4 % vol,

- Tolerantie van 0,4 % vol,

- Tolerancia del 0,4 % vol.

2. Η αίτηση πιστοποιητικού ΣΜΣ περιλαμβάνει στο χώρο 7 το χρώμα του κρασιού ή του μούστου.

Ο ενδιαφερόμενος μπορεί να αναφέρει στην ίδια αίτηση πιστοποιητικού ΣΜΣ προϊόντα που ανήκουν σε πολλές δασμολογικές διακρίσεις, συμπληρώνοντας, ανάλογα με την περίπτωση, τους χώρους 7 και 8 της αίτησης σύμφωνα με τις ακόλουθες διατάξεις:

α) χώρος 7: Χυμοί σταφυλιών (συμπεριλαμβανομένου του μούστου σταφυλιών) συμπυκνωμένου των οποίων η κατ' όγκο μάζα στους 20° C δεν είναι μικρότερη από 1,240 γραμμάρια ανά κυβικό εκατοστό

χώρος 8: ex 2009 60, ex 2204 30 91 και ex 2204 30 99·

β) χώρος 7: χυμοί σταφυλιών (συμπεριλαμβανομένου και του μούστου σταφυλιών) μη συμπυκνωμένοι

χώρος 8: 2009 60 59, 2009 60 79, ex 2009 60 90 και ex 2204 30 91·

γ) χώρος 7: κρασιά από νωπά σταφύλια

χώρος 8: ex 2204 10, ex 2204 21 και ex 2204 29.

Η περιγραφή των προϊόντων και των δασμολογικών διακρίσεων που αναφέρονται στην αίτηση περιλαμβάνονται στο πιστοποιητικό ΣΜΣ.

Άρθρο 3

1. Η διάρκεια των πιστοποιητικών ΣΜΣ που αναφέρονται στο άρθρο 2 του κανονισμού (ΕΟΚ) αριθ. 574/86 είναι τέσσερις μήνες από την ημερομηνία που ζητήθηκαν.

2. Το άρθρο 5 του κανονισμού (ΕΟΚ) αριθ. 3388/81 της Επιτροπής (7) εφαρμόζεται στα πιστοποιητικά ΣΜΣ.

Άρθρο 4

Οι εγγυήσεις όσον αφορά τα πιστοποιητικά ΣΜΣ είναι οι εξής:

1.2.3 // // // // Κωδικός ΣΟ // Περιγραφή εμπορευμάτων

// Ποσοστό

(εκφραζόμενο σε όγκο

ή καθαρό βάρος)

// // // // 2009 60 // Χυμοί σταφυλιών (συμπεριλαμβανομένου του μούστου σταφυλιών) // 2 ECU/100kg // 2204 30 // Άλλοι μούστοι σταφυλιών // 1 ECU/hl // ex 2204 // Κρασιά από νωπά σταφύλια συμπεριλαμβανομένων και των κρασιών στα οποία έχει προστεθεί αλκοόλη εκτός από τα προϊόντα που ανήκουν στη δασμολογική διάκριση 2204 03 // 1 ECU/hl // // //

Άρθρο 5

1. Οι διατάξεις του άρθρου 2 παράγραφοι 1 και 2 πρώτο εδάφιο, παράγραφοι 3 και 4 και τα άρθρα 3, 4 και 5 του κανονισμού (ΕΟΚ) αριθ. 3388/81 εφαρμόζονται στα πιστοποιητικά εισαγωγής ΣΜΣ.

2. Όσον αφορά τα προϊόντα που αναφέρονται στο άρθρο 1 παράγραφος 2 στοιχείο γ) με εξαίρεση τα νωπά σταφύλια εκτός των επιτραπεζίων σταφυλιών και στοιχείο δ) του κανονισμού (ΕΟΚ) αριθ. 822/87 (1), όπως τροποποιήθηκε τελευταία από τον κανονισμό (ΕΟΚ) αριθ. 3992/87 (2), η διάρκεια ισχύος των πιστοποιητοικών ΣΜΣ, καθώς και το ποσοστό εγγύησης είναι τα ίδια με εκείνα που αναφέρονται στα άρθρα 3 και 4.

Άρθρο 6

Ο κανονισμός (ΕΟΚ) αριθ. 647/86 καταργείται.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός αρχίζει να εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 55 της 1. 3. 1986, σ. 106.

(2) ΕΕ αριθ. L 201 της 24. 7. 1986, σ. 3.

(3) ΕΕ αριθ. L 57 της 1. 3. 1986, σ. 1.

(4) ΕΕ αριθ. L 202 της 23. 7. 1987, σ. 1.

(5) Βλέπε σελίδα 11 της παρούσας Επίσημης Εφημερίδας.

(6) ΕΕ αριθ. L 60 της 1. 3. 1986, σ. 50.

(1) ΕΕ αριθ. L 341 της 28. 11. 1981, σ. 19.

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 377 της 31. 12. 1987, σ. 4.